Saga augans er ein þekktasta frásögn heimsbókmenntanna . Unglingarnir Simone og sögumaður kynnast í strandbænum X … og takast á hendur ferð inn í innstu myrkur sinna eigin nautna . Í stórkostlega skáldlegum og súrrealískum texta lýsir sögumaður kynferðisunaði sínum og hugrenningum þannig að enginn sem les þessa bók verður samur á eftir . Hér er farið yfir mörk venjulegra , settlegra bókmennta og skapað meistaraverk um kenndir sem fæstir þora enn að nefna á nafn . Því eins og höfundur segir þá virðist heiðarlegu fóki heimurinn heiðarlegur vegna þess „ að augu þess eru vönuð . Þess vegna vekur klám því ugg . Það finnur ekki til minnstu angistar þegar það heyrir hana gala eða þegar það horfir upp í stjörnubjartan himininn . Þetta fólk nýtur aðeins „ lystisemda holdsins “ að því tilskildu að þær séu bragðdaufar . “ Sögumaður hefur hins vegar tekið ákvörðun um hið gagnstæða , hann kýs fremur það „ sem menn telja „ saurugt “ . “ Bókin er gefin út í samvinnu við Tekknólamb en það er umræðu - og útgáfusamfélag sem tók á sig formlega mynd í janúar 1998 þegar fjórmenningarnir Svanur Kristbergsson , Haukur Ástvaldsson , Geir Sigurðsson og Björn Þorsteinsson komu saman og stofnuðu leshring um jaðarbókmenntir og önnur hugðarefni sín . Áþreifanlegasti ávöxtur starfseminnar til þessa er bókaflokkurinn Tekknólamb sem gefinn er út í góðu samstarfi við Forlagið og sem Saga augans er hluti af . Stefnt er að því að gefa út eina bók á ári . Tekknólamb 1 kom út árið 2000 en það var Blýnótt eftir Hans Henny Jahnn ( 2000 )